Diari Oficial de la Generalitat Valenciana


Sumari del DOGV 6321, del 29-07-2010 (2010/8298)

RESOLUCIÓ de 25 de juny del 2010, del conseller d'Educació, per la qual es nomena Fernando Llopis Pascual com a membre del Ple del Consell Valencià d'Universitats i Formació Superior.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   6321

Data del DOGV
:   29-07-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/8298


Data del document
:   25-06-2010

Organisme emissor
:   Conselleria d'Educació

Tipus de document
:   Resolució

Descriptors 

:   * Consell Valencià d'Universitats i de Formació Superior

RESOLUCIÓ de 25 de juny del 2010, del conseller d'Educació, per la qual es nomena Fernando Llopis Pascual com a membre del Ple del Consell Valencià d'Universitats i Formació Superior. [2010/8298]  
La Llei 4/2007, de 9 de febrer, de la Generalitat, de Coordinació del Sistema Universitari Valencià, crea i regula, en el capítol II del títol III, el Consell Valencià d'Universitats i de Formació Superior, i establix en l'article 25.1.e) que el Ple del Consell estarà integrat, entre altres vocals, per un representant de cada consell de govern de les universitats públiques, designat de la manera que prevegen els seus respectius estatuts.   
L'article26.1 de l'esmentada norma legal disposa que els membres del ple del Consell Valencià d'Universitats i de Formació Superior que no ho siguen per raó del seu càrrec seran nomenats pel conseller competent en matèria d'universitats, prèvia designació per l'òrgan corresponent, per un període de quatre anys i podran ser renovats per períodes successius de la mateixa duració. En cas de produir-se una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
Segons consta en el certificat expedit per la secretària general de la Universitat d'Alacant, el Consell de Govern, en sessió ordinària de data 27 de maig de 2010, va aprovar el nomenament de Fernando Llopis Pascual, en substitució de Balbino Mancheño Magán.   
Per tot el que s'ha expressat anteriorment, vist l'article 26.1 de la Llei 4/2007, de 9 de febrer, de la Generalitat, de Coordinació del Sistema Universitari Valencià, i d'acord amb la proposta del director general d'Universitat i Estudis Superiors, de data 25 de juny de 2010, resolc:  
Primer  
Nomenar Fernando Llopis Pascual com a vocal del Ple del Consell Valencià d'Universitats i de Formació Superior en representació del Consell de Govern de la Universitat d'Alacant, en substitució de Balbino Mancheño Magán.  
Segon  
D'acord amb el que establix l'article 26.1 de la Llei 4/2007, de 9 de febrer, de la Generalitat, el nomenament s'efectuarà pel període restant de mandat del membre que ha cessat.  
DISPOSICIÓ FINAL  
Única  
La present resolució produirà efectes des del mateix dia que es publique en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 16 de la Llei reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà recórrer potestativament en reposició, o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació :  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 25 de juny de 2010.- El conseller d'Educació: Alejandro Font de Mora Turón.